C 81/116
EL
Επίσημη Εφημερίδα της Ευρωπαϊκής Ένωσης
18.2.2022
Τετάρτη 24 Ιουνίου 2021 ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Δηλώσεις της Επιτροπής Καταβόθρα LULUCF και στόχος για το 2030 Ο τομέας της χρήσης γης, της αλλαγής χρήσης γης και της δασοκομίας (LULUCF) της ΕΕ εκπέμπει αέρια του θερμοκηπίου και ταυτόχρονα απορροφά CO2 στο έδαφος και τη βιομάζα του.
Η αποκατάσταση και η αύξηση της καταβόθρας άνθρακα στην ξηρά —η ικανότητα απορρόφησης CO2 από το φυσικό μας περιβάλλον, όπως τα δέντρα— είναι κρίσιμης σημασίας για τους κλιματικούς μας στόχους.
Χρειαζόμαστε αύξηση της καταβόθρας προκειμένου η ΕΕ να επιτύχει κλιματική ουδετερότητα έως το 2050.
Η αναστροφή της παρούσας τάσης απαιτεί σημαντική βραχυπρόθεσμη δράση.
Η ανακοίνωση της Επιτροπής με τίτλο «Ενίσχυση της κλιματικής φιλοδοξίας της Ευρώπης για το 2030 — Επενδύουμε σε ένα κλιματικά ουδέτερο μέλλον προς όφελος των πολιτών μας» εκτιμά ότι είναι αναγκαίο και εφικτό να αντιστραφεί η τρέχουσα τάση και να αυξηθεί η καταβόθρα διοξειδίου του άνθρακα σε επίπεδα άνω των 300 εκατομμυρίων τόνων ισοδυνάμου CO2 έως το 2030.
Η Επιτροπή θα υποβάλει προτάσεις για την αναθεώρηση του κανονισμού LULUCF, σύμφωνα με τη φιλοδοξία αυτή.
Πρόσβαση στη δικαιοσύνη Η ΕΕ και τα κράτη μέλη της αποτελούν συμβαλλόμενα μέρη της σύμβασης της Οικονομικής Επιτροπής των Ηνωμένων Εθνών για την Ευρώπη (ΟΗΕ/ΗΕ), της 25ης Ιουνίου 1998, σχετικά με την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα («σύμβαση του Aarhus»).
Κατά την εκπλήρωση των υποχρεώσεών τους βάσει του κανονισμού (ΕΕ) 2018/1999 σχετικά με τη συμμετοχή του κοινού στην κατάρτιση των εθνικών σχεδίων για την ενέργεια και το κλίμα και τις διαβουλεύσεις για τις μακροπρόθεσμες στρατηγικές, τα κράτη μέλη θα πρέπει να διασφαλίζουν ότι στο ενδιαφερόμενο κοινό παρέχεται πρόσβαση στη δικαιοσύνη σε περίπτωση αθέτησης των εν λόγω υποχρεώσεων.
Αυτό συνάδει με τη σχετική νομολογία του Δικαστηρίου της Ευρωπαϊκής Ένωσης σχετικά με την πρόσβαση στη δικαιοσύνη για περιβαλλοντικά θέματα και με πλήρη σεβασμό των υποχρεώσεων που έχουν αναλάβει τα κράτη μέλη ως συμβαλλόμενα μέρη της σύμβασης του Aarhus (1).
(1)
Βλ.
επίσης ανακοίνωση με τίτλο «Βελτίωση της πρόσβασης στη δικαιοσύνη για περιβαλλοντικά θέματα στην ΕΕ και τα κράτη μέλη της» (COM(2020)0643).